**Referat, møde i Mårslet Fællesråds Forretningsudvalg 13. nov. 2018**

Fremmødte: Anette, Simon, Jens, Finn, Anders, Søren, Poul

Afbud: Troels

Deltagere ved åbent formøde: Mette Bruun

Praktisk arbejde i FU

* Fri drøftelse til forberedelse af møde med BB vej og Aarhus Kommune 15. november 2018. Jens, Poul og Jørgen fra stiudvalget deltager. Formålet er at sikre, at vi har råderum til den lokale proces omkring stier i samarbejde med de andre fællesråd og lokalområdet.
* Vi sender Jens Thomsen til formandsmøde for fællesrådene. Formålet er at støtte samarbejdet mellem kommunen og fællesrådene. Vi har noteret os stor åbenhed i planlægningsfasen, mens samarbejdet med magistraterne i praksis endnu opleves mere lukket. Her der stadig stort rum for forbedring.
* Der er et informationsmøde til fællesrådene om ny byport i Solbjerg – Anette deltager
* Vi har aftalt at lave en leder til Mårsletbladet med deadline d. 18. nov:
* Opfølgning på det offentlige møde om Beder Bering vejen – på mødet blev det offentliggjort at ideer til det skal tilgå fællesrådene. Vi tager imod og driver en proces der.
* Der kommer ny udgave af mårslet.net, hvor referater og udvalgsindstillinger og andet materiale kommer op. Vi bør fremlægge vores plan for inddragelse sammen med rapporterne
* Indholdsmæssigt fokuserer vi på stierne og den inddragelse, vi har tænkt os at gennemføre der.
* Indlægget skrives af Anders, Jens og Finn på søndag d. 17. november
* Vi skal have Søren til at fremsende mailen med stiudvalgets indlæg, så vi er helt sikre på at have den nyeste udgave.

Åbent formøde:

* Mette Bruun deltager – oplæg om mulig udstykning af Testrupvej 12, vest for Mårslet Skole. FU har fået fremlagt projektet til orientering. Projektet indeholder spændende elementer, som måske vil kunne finde anvendelse andre steder i byen og skabe værdi der, men FU konstaterer at projektets placerings indebærer fravigelsen af flere fundamentale principper i Helhedsplanen herunder åbeskyttelseslinien og bevarelsen af den grønne kile. Der er i FU enighed om, at dette ikke kan fraviges af hensyn til den forudgående demokratiske inddragelse af byens borgere som del af helhedsplanen. FU kan derfor ikke støtte projektet.

Dagsorden:

* FU har i enighed bekræftet beslutningen om en tidsligt og geografisk styret inddragelse af byen i det videre arbejde med Helhedsplanen og udvalgenes indstillinger. Tidsmæssigt ligger anlægsbudgettet , stier ifm. BB vejen og omdannelse af arealet N for Hørretløkken først for. Dette indarbejdes i lederen til Mårslet bladet. Vi bekræfter også beslutningen om at lægge en kommunikationsplan og sikre sagsforberedelse, inddragelse af naboer og til sidst byen i nævnte rækkefølge.
* Søren og Anette fremlagde på mødet overvejelser forud for ny hjemmesider – Der er enighed om at Fællesrådet skal være den synlige afsender og understøtte kommunikationen mellem by og fællesråd i langt højere grad. Der er behov for at overveje sammenhæg til Facebook – Søren og Anette bærer FU’s input tilbage til Anne mhp. at udarbejde et konceptuelt oplæg til en ny hjemmeside. Oplægget behandles af interesserede i og udenfor FU. Søren og Anette formidler et sådant møde.